Kulturbadet i Sandnessjøen

Kulturbadet i Sandnessjøen, også kalt Sandnessjøen bad- og kulturhus, er et bygg i Sandnessjøen i Alstahaug kommune som huser svømmehall, kino, bibliotek, storsal for teater/konserter, samt møte- og øvingsrom. Kulturbadet åpnet 10. oktober 2015. I 2016 ble hele anlegget med utomhus ferdigstilt, og ferdigattest gitt året etter. 

 Oppføring  

Bygget ble vedtatt oppført under et kommunestyremøte 19. desember 2012 med 22 mot 5 stemmer. Kostnadene ble kalkulert til 271 millioner kroner. Navnet Kulturbadet ble valgt fordi det gjenspeilet aktiviteten som bygget skulle romme, og kunne gi assosiasjoner til at besøkende kunne bade i kultur.Helgelands Blad papirutgave 09.-10. april 2014, årgang 111, side 10

 Arkitektkonkurranse 
Alstahaug kommune utlyste sommeren 2010 en plan- og designkonkurranse for arkitekter om utformingen av nytt bad og kulturhus for Sandnessjøen. En jury oppnevnt av oppdragsgiver kåret høsten 2010 utkastet «Himmelblå» og L2 Arkitekter Oslo til vinner av konkurransen.

 Konsept 
Anlegget er organisert i tre hoveddeler med bassengteknikk i et nedre betongvolum, vestibyle, bibliotek, galleri og svømmehall i en åpen del med glassfasade og saler med øverom og kontorer i en øvre del med fasettert aluminiumsfasade. Alle hovedfunksjoner har direkte kontakt til vestibylen som går over to etasjer og er anleggets møteplass.  Det horisontale og moderne formspråket skaper et egenartet bygg i Sandnessjøen. 

Entrepriseoppdraget
Kommunen utlyste anbudskonkurranse om hovedentreprisen, og mottok anbud fra Rødsand Bygg på Averøy, GL Bygg på Overhalla og Bolt Construction AS. Det ble til slutt GL Bygg som vant anbudsrunden med et bud på 118 millioner kroner. Brødrene Dahl AS ble valgt til å gjøre VVS-arbeidet i det nye bygget, Sinus AS fikk kontrakt på elektrikerarbeidet, Alsten Maskinstasjon AS fikk underentreprisen på gravearbeidet og øvrig grunnarbeid og firmaet AL Høyer fikk i oppdrag å lede byggearbeidet.

Hendelser under bygging
Om morgen onsdag 2. april 2014 veltet en kran på byggeplassen og skadet tre biler. En av de ansatte i GL Bygg fikk en mindre skade under hendelsen da vedkommende hoppet ned fra konstruksjonen, og pådro seg en vridning i ankelen.Helgelands Blad papirutgave 02.-03. april 2014, årgang 111, side 10-11

Referanser

Kategori:Sandnessjøen
Kategori:Svømmehaller i Norge
Kategori:Folkebiblioteker i Norge
Kategori:Byggverk fullført i 2015
Kategori:Byggverk i Alstahaug
Kategori:Sport i Alstahaug
Kategori:Kultur i Alstahaug
Kategori:Idrettsanlegg i Nordland